### NN 22/2017 (13.3.2017.), Popis kozmetičkih i drugih sredstava za zaštitu zdravlja kojima ljekarne mogu opskrbljivati korisnike

Hrvatska ljekarnička komora

514

Na temelju članka 34. stavka 1. točke 4. Zakona o ljekarništvu (»Narodne novine« broj: 121/03, 142/06, 35/08, 117/08), članka 10. stavka 1. točke 4. i članka 19. stavka 1. točke 1. Statuta Hrvatske ljekarničke komore, Vijeće Hrvatske ljekarničke komore na svojoj 8/130 sjednici od 23. veljače 2017. donosi

POPIS

KOZMETIČKIH I DRUGIH SREDSTAVA ZA ZAŠTITU ZDRAVLJA KOJIMA LJEKARNE MOGU OPSKRBLJIVATI KORISNIKE

Članak 1.

Popisom kozmetičkih i drugih sredstava za zaštitu zdravlja kojima ljekarne mogu opskrbljivati korisnike (u daljnjem tekstu: Popis) propisuju se vrste kozmetičkih i drugih sredstava za zaštitu zdravlja s kojima ljekarne mogu opskrbljivati stanovništvo, zdravstvene i druge ustanove i zdravstvene radnike koji obavljaju privatnu praksu.

Članak 2.

Kozmetička sredstva koja propisuje ovaj Popis naznačena su u Tablici I. Druga sredstva za zaštitu zdravlja koja propisuje ovaj Popis naznačena su u Tablici II. Tablica I. i II. sastavni su dio Popisa.

Članak 3.

Hrvatska ljekarnička komora (u daljnjem tekstu: Komora) donosi Popis, a prema potrebi može ga mijenjati. Ljekarne su obvezne uskladiti poslovanje s promjenom Popisa iz stavka 2. ovog članka u roku tri mjeseca od dana donošenja promjene Popisa ili dijela Popisa.

Članak 4.

Sva tumačenja u svezi razvrstavanja sredstava i proizvoda u kozmetička i druga sredstva za zaštitu zdravlja prema ovom Popisu, kao i proširenja Popisa iz članka 3. daje Vijeće Komore.

Članak 5.

Danom stupanja na snagu ovog Popisa, prestaje važiti Popis kozmetičkih i drugih sredstava za zaštitu zdravlja kojima ljekarne mogu opskrbljivati korisnike (»Narodne novine« broj: 35/12, 85/12, 36/13, 6/14, 10/15).

Članak 6.

Ovaj Popis stupa na snagu osmoga dana od dana objave u »Narodnim novinama«.

Klasa: 023-08/17-02/01

Urbroj: 330-01-17-17

Zagreb, 7. ožujka 2017.

Predsjednica Vijeća
Marija Vinković, mag. pharm., v. r.

POPIS KOZMETIČKIH I DRUGIH SREDSTAVA ZA ZAŠTITU ZDRAVLJA KOJIMA LJEKARNE MOGU OPSKRBLJIVATI KORISNIKE

TABLICA I. KOZMETIČKA SREDSTVA (Kozmetički proizvodi za osobnu higijenu, njegu, zaštitu i uljepšavanje lica i tijela)

GRUPA A. Proizvodi koji dolaze u dodir sa sluznicom

|  |  |
| --- | --- |
| Red. br. | Naziv |
| 1. | Paste, prašci i tablete za zube |
| 2. | Sprejevi i tekućine za održavanje higijene usne šupljine |
| 3. | Proizvodi za uljepšavanje, bojenje i zaštitu usana |
| 4. | Sredstva za zaštitu i rast trepavica |
| 5. | Proizvodi za uljepšavanje i bojenje područja oko očiju |
| 6. | Proizvodi za intimnu higijenu |
| 7. | Prašci, kreme, tablete, posude za čišćenje i održavanje zubnih proteza |

GRUPA B. Proizvodi koji ostaju dulje vrijeme u dodiru s kožom

|  |  |
| --- | --- |
| Red. br. | Naziv |
| 1. | Kreme za lice i tijelo |
| 2. | Mlijeka, losioni, balzami, ulja, gelovi i maske za njegu kože |
| 3. | Tonici za lice i tijelo |
| 4. | Aromatične vode za njegu lica i tijela |
| 5. | Zaštitne kreme za ruke |
| 6. | Zaštitne kreme za noge |
| 7. | Sredstva za zaštitu kože od štetnih djelovanja (UV zračenje i ostalo) |
| 8. | Proizvodi za izbjeljivanje i tamnjenje kože |
| 9. | Puderi za lice i tijelo |
| 10. | Specifični proizvodi za bojenje i uljepšavanje lica |
| 11. | Dezodoransi i antiperspiransi |
| 12. | Proizvodi za parfimiranje tijela |

GRUPA C. Proizvodi koji se nakon kratkog vremena odstranjuju s kože ili se upotrebljavaju za uljepšavanje i bojenje kose ili noktiju

|  |  |
| --- | --- |
| Red. br. | Naziv |
| 1. | Losioni, ulja, vode, gelovi i kreme za kosu |
| 2. | Regeneratori za kosu |
| 3. | Proizvodi za bojenje, izbjeljivanje i uljepšavanje kose |
| 4. | Šamponi za kosu sa zaštitom od štetnog djelovanja |
| 5. | Specifični proizvodi za pranje i njegu kose |
| 6. | Soli za njegu nogu |
| 7. | Proizvodi za depiliranje i brijanje |
| 8. | Proizvodi za pranje i čišćenje lica i tijela |
| 9. | Proizvodi za njegu, zaštitu i uljepšavanje noktiju |
| 10. | Lakovi za kosu sa zaštitom od štetnih djelovanja |

GRUPA D. Dječja kozmetika

|  |  |
| --- | --- |
| Red. br. | Naziv |
| 1. | Kozmetički proizvodi za djecu (puderi, ulja, kreme, masti, šamponi, sapuni, kupke i losioni) |

TABLICA II. DRUGA SREDSTVA ZA ZAŠTITU ZDRAVLJA

GRUPA A. Novorođenačka oprema i pribor

|  |  |
| --- | --- |
| Red. br. | Naziv |
| 1. | Pelene za novorođenčad |
| 2. | Pribor za pelene |
| 3. | Dječje plastične gaćice |
| 4. | Bočice za hranjenje, dječje dudice i druga oprema za hranjenje |
| 5. | Termos boce za novorođenčad |
| 6. | Dentalna pomagala za novorođenčad |
| 7. | Sisaljke za izvlačenje mlijeka |
| 8. | Posude za pomoć pri kupanju novorođenčadi |
| 9. | Vage za novorođenčad |
| 10. | Dječji toaletni pribor (bebi štapići za uho, aspiratori za nos i sl.) |

GRUPA B. Proizvodi koji se koriste za zaštitu zdravlja kod ljudi, a nisu deklarirani kao medicinski proizvodi

|  |  |
| --- | --- |
| Red. br. | Naziv |
| 1. | Sve vrste baktericidnih uložaka za stopala |
| 2. | Pamučne rukavice, pamučno odijelo za ublažavanje simptoma psorijaze i neurodermitisa, pamučni pribor i pribor od drugog materijala koji zadovoljava norme HRN EN 13688 za medicinske indikacije, CAREWARE UV protekcion-odjeća za zaštitu od štetnog UV zračenja, Sole mio odjeća za zaštitu od UV zračenja, Sole mio UV zaštitne naočale za bebe i djecu, Sterntaler kapice za zaštitu od UV zračenja, zaštitna odjeća za zdravstvene radnike koja zadovoljava norme HRN EN 13688.« |
| 3. | Anatomske četkice za zube, četkice za proteze |
| 4. | Električna četkica i tuš za zube i zubno meso |
| 5. | Higijenski ulošci i tamponi |
| 6. | Prezervativi i dijafragme |
| 7. | Papirnati, osvježavajući i higijenski rupčići |
| 8. | Osvježivači prostorija |
| 9. | Posude za čuvanje leća i lijekova za dnevnu terapiju |
| 10. | Masažeri |
| 11. | Aparati za depilaciju |
| 12. | Insekticidi za vanjsku primjenu |
| 13. | Sredstva za zaštitu od uboda insekata koji nisu deklarirani kao lijek ili medicinski proizvod |
| 14. | Pomagala i aparati za zaštitu od uboda insekata koja nisu deklarirana kao lijek ili medicinski proizvod |
| 15. | Dezinficijensi površina i prostora, osim za medicinske i stomatološke svrhe |
| 16. | Specifični stakleni, plastični, gumeni i metalni pro­izvodi koji su u funkciji zaštite zdravlja, a nisu deklarirani kao medicinski proizvodi |
| 17. | Flasteri koji nisu deklarirani kao medicinski pro­izvodi |
| 18. | Nesterilne zaštitne rukavice |
| 19. | Sredstva za opću sanitaciju i dezinfekciju vode |
| 20. | Dezificijensi za kožu koji nisu registrirani kao medicinski proizvodi |

GRUPA C. Dodaci prehrani, namirnice i prehrambeni aditivi

|  |  |
| --- | --- |
| Red. br. | Naziv |
| 1. | Dodaci prehrani (vitamini, minerali i druge tvari aminokiseline, esencijalne masne kiseline, vlakna, organi i ekstrakti biljnih vrsta, mikroorganizmi, jestive gljive, alge, pčelinji proizvodi, te druge tvari sa hranjivim ili fiziološkim učinkom) |
| 2. | Želatina, natrij-hidrogenkarbonat, natrij-benzoat (konzervans), vrelko i sirište, vinobran te ostali slični proizvodi |
| 3. | Bomboni i žvakaće gume za zaštitu usne šupljine i grla |
| 4. | Ostali bomboni (komprimati) s dodatkom vitamina ili drugih tvari koji nisu deklarirani kao dijetetska namirnica ili prirodni lijek |
| 5. | Hrana za posebne prehrambene potrebe\*:  a) početna i prijelazna hrana za dojenčad  b) prerađena hrana na bazi žitarica i dječja hrana  c) hrana za posebne medicinske potrebe  d) zamjena za cjelodnevnu prehranu pri redukcijskoj dijeti (zamjena za cjelodnevnu prehranu za kontrolu tjelesne mase) |
| 6. | Hrana namijenjena smanjenju tjelesne mase |
| 7. | Hrana bez glutena |
| 8. | Hrana namijenjena sportašima i osobama s povećanom tjelesnom aktivnošću |
| 9. | Hladno tiješteni sokovi |
| 10 | voda |

\*Za hranu navedenu u tabeli II grupa C pod rednim brojevima 5., slovo a) c) d) subjekt u poslovanju hranom, dobavljač ili nositelj Odobrenja za promet, obvezan je ljekarni dostaviti Potvrdu o notifikaciji proizvoda u Registar hrane za posebne prehrambene potrebe Ministarstva zdravstva.

GRUPA D. Ostalo

|  |  |
| --- | --- |
| Red. br. | Naziv |
| 1. | Ormarići za prvu pomoć |
| 2. | Stakleni i metalni laboratorijski pribor |
| 3. | Dioptrijske naočale, kontaktne leće |
| 4. | Torbe za terenski rad doktora medicine i drugog zdravstvenog osob­lja |
| 5. | Anatomska i ortopedska obuća |
| 6. | Anatomski i ortopedski ulošci za obuću |
| 7. | Radna odjeća za zdravstvene radnike |
| 8. | Pomagala za rehabilitaciju |